टीबी रोगियों की तलाश में घर-घर दस्तक देगी टीम
जिलेमें टीबी रोगी खोज अभियान शुरू कर दिया गया है। आशा सहयोगिनियां घर-घर दस्तक देने लगी हैं। अब हर दिन आशा सहयोगिनी अपने गांव में टीबी रोग से ग्रसित एवं उपचार ले रहे प्रत्येक टीबी रोगी की पहचान के लिए घर-घर संपर्क करेगी। पूरी जानकारी के लिए वे निर्धारित फोरमेट भरेंगी। इसके बाद प्रारूप को संबंधित चिकित्सा प्रभारी को सुपुर्द करेंगी। जहां से जिला स्तर पर रिपोर्टिंग होंगी।
जानकारी के अनुसार पोलियो के बाद अब देश को टीबी मुक्त करने के लिए यह अभियान शुरू किया गया है। सभी बीसीएमओ को भी निर्देश दिए गए हैं कि टीबी रोग की पहचान के लिए आशाओं की मोनिटरिंग करते रहें। इसके अलावा जिला स्तर से सुपरवाईजर भी आशाओं की हरसंभव मदद करेंगे। ब्लॉकस्तर पर भी बीसीएमओ सुपरवाइजर द्वारा आशा कार्यकर्ताओं को सही तरीके से फार्मेट भरने की ट्रेनिंग दी जा रही है।
^प्रधानमंत्री के वर्ष 2025 तक टीबी जड़ से खत्म करने के लक्ष्य को लेकर यह अभियान शुरू किया गया है, जो पूरे राज्य में चलेगा। एनएचएम के मिशन निदेशक नवीन जैन के निर्देशों के अनुरूप टीबी की पहचान के लिए परिवार के सभी सदस्यों की स्क्रीनिंग की जाएगी। सुरेशजैन, सीएमएचओ, बूंदी
चिकित्सा
hin_Deva hin_Deva hin_Deva hin_Deva mag_Deva